Дорго

Дорго нь Mustelidae овгийн богино хөлтэй, мах идэштэн амьтан юм. Нийт 3 дэд овог, 8 зүйлд хуваагдана.

Дорго нь газар доорх амьдралтай, нэлээд том зайтай үүр нүхэнд амьдардаг. Тэдний зарим нь ганцаар, зарим нь 2-15-аар нийлж сүрэглэн амьдарна. Энэхүү амьтан нь нэлээд ууртай догшин авиртай ба өөрийгөө болон үр зулзагаа хамгаалахаар эцсээ хүртэл үзэлцдэг. Биеэр том чоно, баавгай, талын цөөвөр чоно зэргийн дайралтыг няцаах чадвартай. Тэд богино зайд 25-30 км/ц хурдтай давхиж чадна.

 Идэш тэжээл 
Дорго нь голдуу газар ухаж малтан, газар доорх амьтдыг иддэг. Мэрэгчдийн хонгил нүхийг, араас нь мөшгин гайхалтай хурднаар ухдаг байна. Мөн идэш хоолоо нууж нөөцөлдөг.
Евразийн дорго голдуу хорхой шавьж, чийгийн улаан, авгалдай зэргээр хооллоно. Мөн жижиг хөхтөн, хоёр нутагтан, хэвлээр явагч, шувуу, үр тариа, үндэс, жимс зэргийг иддэг.

Африкийн Балны дорго зөгийн бал, үхэр зараа, могой гэх мэтээр хооллодог аж.

Ангилал

Овог Mustelidae
 Дэд овог Melinae
 Төрөл Arctonyx
 Hog Badger, Arctonyx collaris
 Arctonyx albogularis 
 Arctonyx hoevenii 
 Төрөл Melogale
 Бирм дорго, Melogale personata
 Жава дорго, Melogale orientalis
 Хятад дорго, Melogale moschata
 Bornean Ferret-badger, Melogale everetti
 Төрөл Meles
 Япон дорго, Meles anakuma
 Ази дорго, Meles leucurus
 Европ дорго, Meles meles
 Дэд овог Mellivorinae
 Балны дорго, Mellivora capensis
 Дэд овог Taxideinae:
 †Chamitataxus avitus
 †Pliotaxidea nevadensis
 †Pliotaxidea garberi
 Америк дорго, Taxidea taxus
 Дэд овог Mustelinae
 суусар, үен, өмхий хүрэн зэрэг.
 Овог Mephitidae
 Төрөл Mydaus
 Индонез дорго, Mydaus javanensis
 Palawan Stink Badger, Mydaus marchei

 Хоол хүнсэнд 
Одоогийн АНУ, Их Британид бараг идэхээ больсон ч, урьд цагт уугуул америкчууд болон цагаан арьст колоничлогчид доргоор махны гол хэрэгцээгээ хангаж байжээ. 1950-иад онд, Дэлхийн хоёрдугаар дайны үед Британид дорго идэж байв. Орост доргоны махыг идэж хэрэглэх нь нилээд тархсан болно. Европын улс, Хорватад үндэсний хоол гуляшийг доргоны махаар хийдэг байв. Мөн Франц, Испани улсын зарим хэсэгт хүнсэнд хэрэглэнэ.

Хятад улсад хоол хүнсэнд хэрэглэхээс гадна үсийг нь худалдаалдаг. Доргоны үсээр сахлын багс хийдэг бөгөөд Хойд Америк, Европын ихэнх оронд доргыг хуулиар хамгаалсан тул гол нийлүүлэгч нь Хятад болоод байна.

 Гадаад холбоос 
Ontario Badgers (information about the American Badger and the research of their endangered Ontario population)
Badgerland - The Definitive On-Line Guide to Badgers in the UK
Steve Jackson's Badger Pages
The Badger Trust (formerly the National Federation of Badger Groups)
The Virtual Badger Sett

Ангилал:Суусар